ప్రేమ ఎంత మధురం (పాట)

ఈ పాట అభినందన చిత్రం కోసం ఆత్రేయ రచించారు. దీనికి సంగీతం ఇళయరాజా అందించారు.పాడినది ఎస్.పి.బాలసుబ్రహ్మణ్యం.

ప్రేమ ఎంత మధురం, ప్రియురాలు అంత కఠినం
చేసినాను ప్రేమ క్షీర సాగర మథనం, మింగినాను హలాహలం

ప్రేమించుటేనా నా దోషము, పూజించుటేనా నా పాపము
ఎన్నాళ్ళని ఈ ఎదలో ముళ్ళు, కన్నీరుగ ఈ కరిగే కళ్ళు
నాలోని నీ దీపము, నా జీవనాధారము
అది ఆరాలి పోవాలి ప్రాణం 

నేనోర్వలేనూ ఈ తేజము, ఆర్పేయరాదా ఈ దీపము
ఆ చీకటిలో కలిసే పోయి, నా రేపటిని మరిచేపోయి
మానాలి నీ ధ్యానము, కావాలి నే శూన్యము
అపుడాగాలి ఈ మూగ గానం 

 మూలాలు 

వర్గం:తెలుగు సినిమా పాటలు
వర్గం:ఆత్రేయ రచించిన పాటలు